CELEX: 62007CA0213
Language: sl
Date: 2008-12-16 00:00:00
Title: Zadeva C-213/07: Sodba Sodišča (veliki senat) z dne 16. decembra 2008 (predlog za sprejetje predhodne odločbe Symvoulio tis Epikrateias – Grčija) – Michaniki AE proti Ethniko Symvoulio Radiotileorasis, Ypoyrgos Epikrateias (Javna naročila za gradnje – Direktiva 93/37/EGS – Člen 24 – Razlogi za izključitev iz udeležbe pri javnem naročilu – Nacionalni ukrepi, s katerimi se uvaja nezdružljivost med gradbenim sektorjem in sektorjem informacijskih medijev)

21.2.2009   
            
            
               SL
            
            
               Uradni list Evropske unije
            
            
               C 44/11
            
         Sodba Sodišča (veliki senat) z dne 16. decembra 2008 (predlog za sprejetje predhodne odločbe Symvoulio tis Epikrateias – Grčija) – Michaniki AE proti Ethniko Symvoulio Radiotileorasis, Ypoyrgos Epikrateias
   (Zadeva C-213/07) (1)
   
   (Javna naročila za gradnje - Direktiva 93/37/EGS - Člen 24 - Razlogi za izključitev iz udeležbe pri javnem naročilu - Nacionalni ukrepi, s katerimi se uvaja nezdružljivost med gradbenim sektorjem in sektorjem informacijskih medijev)
   (2009/C 44/18)
   Jezik postopka: grščina
   Predložitveno sodišče
   Symvoulio tis Epikrateias
   Stranke v postopku v glavni stvari
   
      Tožeča stranka: Michaniki AE
   
      Toženi stranki: Ethniko Symvoulio Radiotileorasis, Ypoyrgos Epikrateias
   
      Ob uddeležbi: Elliniki Technodomiki Techniki Ependytiki Viomichaniki AE, pravni naslednik Pantechniki AE, Syndesmos Epicheiriseon Periodikou Typou
   Predmet
   Predlog za sprejetje predhodne odločbe – Symvoulio tis Epikrateias – Razlaga člena 24 Direktive Sveta 93/37/EGS z dne 14. junija 1993 o usklajevanju postopkov za oddajo javnih naročil za gradnje (UL L 199, str. 54) – Izključnost ali neizključnost naštetih razlogov za izključitev gradbenika iz udeležbe pri javnem naročilu
   Izrek
   
               1)
            
            
               Člen 24, prvi pododstavek, Direktive Sveta 93/37/EGS z dne 14. junija 1993 o usklajevanju postopkov za oddajo javnih naročil za gradnje, kot je bila spremenjena z Direktivo 97/52/ES Evropskega parlamenta in Sveta z dne 13. oktobra 1997, je treba razlagati tako, da izčrpno našteva razloge, ki temeljijo na objektivni presoji strokovne usposobljenosti in lahko upravičijo izključitev gradbenika iz udeležbe pri javnem naročilu za gradnje. Vendar ta direktiva ne onemogoča, da država članica določi še druge izključitvene ukrepe, katerih namen je zagotoviti spoštovanje načela enakega obravnavanja ponudnikov in načela preglednosti, če taki ukrepi ne prekoračijo okvirov, ki so potrebni za doseganje tega cilja.
            
         
               2)
            
            
               Pravo Skupnosti je treba razlagati tako, da nasprotuje nacionalni določbi, ki – čeprav sledi legitimnim ciljem enakega obravnavanja ponudnikov in preglednosti postopkov oddaje javnih naročil, – uvaja neizpodbojno domnevo nezdružljivosti med statusom lastnika, družbenika, glavnega delničarja ali vodstvenega delavca podjetja, ki opravlja dejavnost v sektorju informacijskih medijev, ter statusom lastnika, družbenika, glavnega delničarja ali vodstvenega delavca podjetja, ki mu država ali pravna oseba javnega sektorja v širšem smislu odda javno naročilo za gradnje, dobavo ali storitve.
            
         
      (1)  UL C 140, 23.6.2007.